Publication: Magyar Közlöny
Issue: MK-2001-11 (Year: 2001, Number: 11)
Era: 1990-2004
Section: a 4/2001. (I. 31.) KöViM rendelethez
Paragraph Index: 373

1. Anyag 1.1. A közúti jelzőtáblák, kapcsolószerkezeteik és tartószerkezeteik anyagát úgy kell kiválasztani, hogy azok teljesítsék a 2—7. pontban foglalt követelményeket. 1.2. A nem belső átvilágítású jelzőtáblák jelzőfelületét festéssel, fényvisszavető anyaggal vagy bevonattal kell előállítani. 1.3. A belső átvilágítású jelzőtáblákat az ÚT 2—1.134 útügyi műszaki előírás szerint kell kiképezni. 2001/11. szám 1.4. A változtatható jelzéstartalmú jelzőtáblák jelzőfelülete az 1.2. pontban foglaltakon kívül világító fénypontokból is kialakítható (változtatható jelzéstartalmú világító mátrix jelzőtábla). 1.5. A festett vagy fényvisszavető felület legyen felhólyagosodástól, megfolyástól, ráncosodástól és repedéstől mentes.

Source: https://magyarkozlony.hu/hivatalos-lapok/9198e1e996be4baa3a19f06d4ae3b27f73d84edb/dokumentumok/27b13f8c88fd269a71ab6d38abc93ab54f792202/letoltes